11. Nuorten naisten ja tyttöjen syrjintä koulutuksessa (äänestys)
- Ennen johdanto-osan G kappaleesta toimitettua äänestystä:
Zbigniew Zaleski
(DE) Arvoisa puhemies, esitän vain lyhyen huomautuksen tarkistuksesta.
(PL) Mietinnössä käsitellään niin kutsutun feminismin ja eristämisen monia kielteisiä näkökohtia, minkä vuoksi mielestäni kannattaa tuoda esiin myönteinen esimerkki. Marie Skłodowska-Curie voisi olla innostava esimerkki naisesta, äidistä, vaimosta, tutkijasta, Nobel-palkinnon saajasta ja esimerkillisestä eurooppalaisesta. Minusta on siksi yllättävää, että esittelijä Flasarová suhtautuu kielteisesti Marie Skłodowska-Curien esiintuomiseen, enkä ymmärrä, miksi. Onko kyse siitä, että nainen vastustaa toista naista? Onko tämä poliittisesti ja psykologisesti korrektia?
- Ennen muutetusta päätöslauselmaesityksestä toimitettua äänestystä:
Věra Flasarová 
esittelijä. - (CS) Arvoisa puhemies, on niin paljon naisia, jotka ovat tehneet huomattavan paljon Euroopan unionin ja Euroopan hyväksi. Näin ollen mielestäni pitäisi luetella muitakin kuin Marie Curie-Skłodowska, jota toki ihailen kovasti. Tässä mietinnössä käsitellään mielestäni asioita, jotka on mainittu täällä. Kiitos.
